Harold Jones

Harold Jones (født 22. februar 1904 i London, død 1992 i Putney) var en britisk barnebokforfatter og illustratør.

Han fikk sitt gjennombrudd i 1937, da han samarbeidet med Walter de la Mare om den lyriske årskalenderen This Year, Next Year. Hans illustrasjoner til Lavender's Blue: A book of nursery rhymes (1954) fikk en «Special Commendation» fra juryen for Carnegie Medal in Literature. Dette var en av de første prisene for barnebokillustrasjoner i Storbritannia, og ga støtet til etableringen av illustrasjonsprisen Kate Greenaway-medaljen to år etter. 

Han samarbeidet ellers med forfattere som C.S. Lewis, Penelope Lively og Kathleen Lines, og illustrerte klassikere som Oscar Wilde, William Blake, William Shakespeare og Robert Browning.

Referanser 

Engelske barnebokforfattere
Britiske illustratører
Carnegie Medal in Literature
Personer fra London